Sagen drejer sig om afvisning som følge af udeblivelse fra retsmøde uden lovlig grund, jf. retsplejelovens § 360, jf. § 406
Ret: Retten på Frederiksberg (1. instans)
Faggruppe: Civilsag — Almindelig civil sag
Sagsemner: Retspleje og civilproces;

Retten på Frederiksberg

Den 23. marts 2010 kl. 10:00 blev retten sat i Retssal X, Howitzvej af
Dommer.

Der blev foretaget i ikke offentligt retsmøde
sag nr. BS S-3673/2009:

Sagsøger
f. Virksomhed 1
Adresse 1
By 1
mod
Sagsøgte
som indeh. af Virksomhed 2
Adresse 2
By 2

Telefonmøde.

Retsmødet er et ikke offentligt retsmøde, jf. retsplejelovens § 339 a.

Ved opringning til sagsøgerens kontor blev revisorassistent, Person, antruffet.
Han meddelte retten, at han var bagstopper for advokatkontoret, da
revisionskontoret og advokatkontoret blev drevet i kontorfællesskab. Han
meddelte retten, at advokat Eli Hecksher var i udlandet, og at der ikke var
nogen på advokatkontoret.

Da sagsøgeren, der var lovlig tilsagt, er udeblevet fra retsmødet uden lovlig
grund, besluttede retten at afvise sagen, jf. retsplejelovens § 360, jf. § 406.

Kl. 10.05 blev sagsøgte underrettet om, at sagen var afvist.

kl. 10.11 modtog retten opkald fra advokat Eli Hecksher. Han meddelt ret-ten,
at han opholdt sig i Johannesborg, Sydafrika, og at han havde opgivet sit
mobiltelefonnummer i sin replik under processuelle meddelelser.

Retten meddelte advokat Eli Hecksher, at retten havde underrettet sagsøgte
om, at sagen var blevet afvist, at retten ikke havde noteret sig sagsøgtes tele-
fonnummer, og at retten fastholdt den trufne afgørelse om sagens afvisning.

Sagen sluttet.

Retten hævet.

Dommer
STD060394-S01-ST18-K181.12-T2-L01-M00-P01-\R8